මෙරට පරිසර තත්ත්වය හා පරිසර පද්ධති සුරක්ෂිත කිරීමට රජය කටයුතු කරගෙන යන බව අග්‍රමාත්‍ය දි. මු. ජයරත්න මහතා පැවසීය.අගමැතිවරයා මෙම අදහස් පළකළේ කොළඹ සිලෝන් කොන්ටිනන්ටල් හෝටලයේ පැවැති දකුණු ආසියානු පාරිසරික සහයෝගිතා වැඩසටහනේ 12වැනි විධායක සභා රැස්වීමේදී ය.දින තුනක් පුරා පැවැති මෙම රැස්වීමට දකුණු ආසියානු කලාපීය රටවල පරිසර ඇමැතිවරුන් ඇතුළු නියෝජිතයෝ රැසක් සහභාගි වූහ.අපේ රටේ අනාගත ඉරණම පිළිබඳ තිරණාත්මක අවස්ථාවක මෙම රැස්වීම පැවැත්වෙනවා.දැන් අප වේගවත් සංවර්ධන මාවතට එළඹ ඇති බවත් ඒ අනුව රටේ ඌන සංවර්ධිත ප්‍රදේශ කෙරෙහි වැඩි අවධානය යොමු කරමින් තිරසාර සංවර්ධනයක් ඇතිකිරීමට රජයට ශක්තිය යෙදිය හැකිව තිබෙන බවත් අගමැතිවරයා කීවේය.සොබාදහම සමඟ මුසුව විවිධ අවශ්‍යතාවයන් සඳහා ස්වාභාවික සම්පත් යොදාගන්නා දිගුකාලීන සම්ප්‍රදායක් අප සතුව පවතිනවා.